****

**Атағазиева Құралай Чектибайқызы**

№16 «Ертегі» балабақшасының

ортаңғы тобының тәрбиешісі

Маңғыстау облысы, Жаңаөзен қаласы

**Ертегілер еліне саяхат**

**Білім беру саласы:** Коммуникация

**Ұйымдастырылған оқу қызметі:** Сөйлеуді дамыту

**Мақсаты:** Балалардың көркем шығармаға деген қызығушылығын арттыру. Ертегіні сахналай отырып, тіл байлығын арттыру. Ертегіні мазмұны бойынша бейнелеу. Әртүрлі мінез-құлықтарды ажырата білуге үйрету.

**Дамытушылық:** Әртүрлі ойындар арқылы оқу қызметінің қызығушылығын дамыту.

**Тәрбиелігі:** Балаларды адамгершілікке, адалдыққа, татулыққа, ауызбіршілікке тәрбиелеу.

**Әдіс-тәсілдері:** Түсіндіру, сұрақ-жауап, әңгімелеу, сахналау.

|  |  |  |
| --- | --- | --- |
| **Әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық қорғаушы** | -Балалар, бүгін ерекше күн. Біздерге көптеген қонақтар келіп отыр. Ашық оқу іс-әрекетімізді бастамас бұрын қонақтармен амандасып алайық. | ***Шаттық шеңбері***  -Амансың ба, достарым?  Сендерді көрсем қуанам.  Қуан, шаттан, алақай,  Қуанатын кез келді,  Күліп шықты күн бүгін.  Қайырлы таң, балалар!  Қайырлы таң, қонақтар! |
| **Іздену-ұйымдастырушы** | -Балалар, мен сендерге допты лақтыру арқылы сұрақ қоямын, ал сендер допты кері лақтырып, сұрақтарға жауап беруіңіз керек.  -Қазір жылдың қай мезгілі?  -Көктем мезгілінде неше ай болады?  -Атап беріңдер.  -Көктем мезгілінің ерекшелігін кім айтып береді?  -Қазір көктем мезгілінің қай айы?  -Кім көктем туралы тақпақ біледі?  -Бір жылда неше мезгіл бар?  -Бір аптада неше күн бар?  -Апта күндерін кім атап береді?  -Балалар бүгін біздер ертегілер еліне саяхатқа барамыз.  -Ертегі дегеніміз не?  -Жақсы балалар. | -Балалар допты қағып алып, сұрақтарға жауап беруге тырысады.  -Көктем мезгілі  -Үш ай болады  -Наурыз, сәуір, мамыр  -Құстар ұшып келеді, жаңбыр жауады, жер көктейді, малдар төлдейді.  -Қазір – мамыр айы  *Тақпақтар айтылады*  -Бір жылда төрт мезгіл болады  -Бір аптада жеті күн болады  *Атап береді*  -Балалар назар салып тыңдайды.  -Ол әңгіме, жануарлар, адамдар, жалмауыз кемпір деп жауап бере бастайды. |
|  | -Ертегіде қайырымды, еңбекқор кейіпкерлер жеңіске жетеді.  Ал біреуге жамандық жасайтын кейіпкерлер жеңіліп отырады.  -Осы кезде түлкі шыға келеді.  -Неғып жүрген балаларсыңдар? Неге менің мазамды аласыңдар?  -Түлкі, бұл балалар – өте жақсы балалар. Біз ертегілер еліне саяхатқа бара жатырмыз.  -Жоқ жібермеймін, сендер менің сұрақтарыма жауап берсеңдер ғана бара аласыңдар.  -Жарайды, сұрақтарыңызды қоя беріңіз.  -Менің қолымдағы сиқырлы кнопканы басамын.  (осы кезде теледидар қосылады)  1.Біз қай Республикада тұрамыз?  Қай тілде сөйлейміз?    2.Табиғат дегеніміз не?  Нешеге бөлінеді?  3.Дыбыс дегеніміз не?  Дыбыс нешеге бөлінеді?  -Балалар менің екінші сұрағым, қандай мақал - мәтелдер білесіңдер?  -Үшінші тапсырма: «Ойлан да, аяқта».  -Лимон қышқыл, ал шекер...  -Түнде қараңғы, ал күндіз...  -Қыста суық, ал жазда...  -Тас ауыр, ал мақта...  -Қайық жүзеді, ал машина...    -Жарайсыңдар, балалар, төртінші тапсырмам: «Сөз ойла, тез ойла»  Қазір мен қолымдағы кубикті лақтырамын, сендерге қай сурет түссе сол суретке сөйлем құрайсыңдар.  -Менің соңғы сұрағым: «Адасқан ертегілер». Мына жердегі ертегі кейіпкерлерін рет-ретімен қойыңдар. | -Балалар саяхатқа шығады  *Балалар таңырқап қарайды.*  *Балалар жауап беретіндіктерін айтады*.  *Балалар теледидардан қойылған сұрақтарға жауап береді*  -Қазақстан Республикасында тұрамыз  -Қазақ тілінде сөйлейміз  -Табиғат дегеніміз бізді қоршаған орта  -Табиғат екіге бөлінеді  -Тірі табиғат және өлі табиғат  -Дыбысты естиміз, айтамыз.  -Дыбыс екіге бөлінеді  -Дауысты дыбыс, дауыссыз дыбыс  *Балалар мақал-мәтелдер айтып береді*    -Шекер тәтті  -Күндіз жарық  -Жазда ыстық  -Мақта жеңіл  -Машина жүреді  *Балалар түскен сурет бойынша өздері сөйлем құрайды.*  *Араласқан ертегі кейіпкерлерін тауып ретімен орналастырады.* |
|  | -Түлкіжан, балалар барлық тапсырманы орындады, енді біздерді ертегілер еліне алып барыңыз.  -Олай болса, балалар, бәріміз көзімізді жұмып сиқырлы сөз айтамыз, сол кезде ертегілер елінен шығамыз.  -Балалар, қараңдаршы, қандай керемет, міне ертегілер еліне де жеттік.  -Түлкі, сіз отырып біздің балалардың - «Жыл басына таласқан хайуанаттар» атты ертегісін тамашалаңыз.  -Ормандағы ашық алаңға жиналып жайғасқан хайуанаттардың жыл басы болуға ойы кетеді. «Неге мен емес?», «Мен кіммен кеммін», «Мен жыл басына лайықпын» деген өзара талас басталады.  -Маңғаздана ортаға асықпай басып алдымен сиыр шығады.  -Бұған келіспеген жылқы шауып келіп, өзін мақтай бастайды.  -Бұны естіп тұрған түйе ішінен: «мен бәрінен де ақылды, сұлумын, бойымда ұзын, жыл басын тек мен бастауым керек» - деп жан-жағына менсінбей қарап, кербездене тұрып былай дейді: | -Рэкс, пэкс, фукс  -Сахна ашылып, ертегі елі пайда болады.  -Сиыр: «Мө-мө» - деп мөңіредім,  Молшылық төңірегім.  Жыл басы боламын деп,  Ертерек келіп едім.  Көкалда тұрағым,  Дайын тұр құрағым.  Сүтіммен, етіммен,  Адамға ұнадым.  Мө-мө, жыл басы мен боламын.  -Жылқы: Алысқа шауып барамын,  Адамның бабын табамын.  Пайдасы мол жылқымын,  Жыл басы мен боламын.  Әсем десе, әсеммін,  Сылаң қағып өсемін.  Кең далада көсіліп,  Самал желдей есемін.  Жыл басы мен боламын.  -Түйе: Түйе, түйе, түйемін,  Жануармын киелі.  Кім таласар бойыма,  Жыл басына иемін.  Жан-жағыма қараймын,  Күн мен түнді санаймын.  Мен өзімді даланың,  Кербезіне балаймын.  Жыл басы мен боламын. |
|  | -Түйе әні аяқталысымен ортаға қаһарлана, ырылдап барыс шығады.  -Барыстың қаһарынан қорықпаған ұлу ортаға шығып былай дейді:  -Бір уақытта ортаға жай ғана асықпай қой шығып әндете бастайды.  -Қой соңынан көңілдене, ойнақтап тауық шығады.  -Тауық соңынан абалап ит шығады да, былай дейді: | ***-Барыс:*** Ыр, ыр барыспын, барыспын,  Бәріңе таныспын, таныспын.  Айналама сыйлымын, сыйлымын,  Сезімсізбен алыстым, алыстым.  Күшіме сенемін, сенемін,  Бәріңді жеңемін, жеңемін.  Жыл басы болуға, шіреніп келемін  ***Ыр, ыр, жыл басы мен боламын.***  -Ұлу: Ұлу деген мықтымын,  Жарқын-жарқын шықты үнім.  Ойым озар өзімнен,  Ақыл ой бар сөзімде.  Үйім бірге өзіммен,  Сабыр етем төзіммен.  Күш пен көрік құлпырар,  Салиқалы сөзіммен.  ***Жыл басы мен боламын.***  -Қой: Мә, мә мен қоймын,  Көк шөпке тойдым.  Жыл басы болуға,  Кетіп тұр ойым.  Қараңдаршы қандаймын,  Аппақ болған таңдайым.  Жыл басына лайық,  Жарқырап тұр маңдайым.  ***Мә, мә, жыл басы мен боламын.***  -Тауық: Құт – құт – құт,  Жыл әлі неге жоқ.  Жұмыртқамды жегесін,  Барлық бала тоқ.  Құрт-құмырсқа жемтігім,  Жоқ ешбір кемтігім.  Бәріңде босқа мақтанып,  Шаршамаңдар ентігіп.  Құт-құт, жыл басы мен боламын.  Ит: Аф – аф – аф,  Абалап үремін,  Үй қорып жүремін.  Адамның көмекші,  Досының бірімін.  Ит болғасын үремін,  Сергек өмір сүремін.  Жеті қазынаның бірімін,  Адамды қорып жүремін.  ***Аф-аф, жыл басы мен боламын.*** |
|  | -Бір мезгілде тышқан қулық ойлап, достар таласпаңдар, жыл басын кім бірінші көрсе сол жыл басы болсын дейді.  -Хайуанаттар күннің шығуын күтіп тұрады. Бойына сенген түйе күннің шығуын мен бірінші көремін деген сенімде тұрады. Ал, қулық ойлаған тышқан түйенің үстіне мініп, түйенің өркешімен ойнай бастайды.  -Бір мезгілді тышқан айқай салады.  -Тышқан деген батырың,  Таңды көзбен атырды.  Төбесінен түйенің,  Жылды көріп қатырды.  -Жан-жануарлар достық пен сыйластықты, адалдықты, тапқырлықты мойындап жыл басы тышқан болады деген шешімге келіп, әнге қосып, би билеп жаңа жылды тойлаған екен. Содан бері жыл басы тышқан болған екен.  -Қорытынды  -Мадақтау | ***-Бәрі бірге:*** Жылды қарап тұрайық,  Ойын – сауық құрайық.  Ең бұрын көрген батырды,  Жыл басы деп ұғайық.  ***-Тышқан:*** Алақай, алақай,  Күнді көрдім алақай.  Қулығыммен, ақылыммен,  Бәрін жеңдім алақай.  Жыл басы мен болдым, алақай  ***«Дос болайық бәріміз»*** әнін орындайды |

***Күтілетін нәтиже****:*

***Білуі керек:*** Ертегі түрлерін ажырату керек.

***Болуы керек:*** Ертегі еліне саяхаттау.

***Баланың қолынан келуі:***  Ертегіні сахналау, татулық, адамгершілікке үйрену.